Almazbek Atambayev Qirg‘izistonning saylangan prezidenti Sooronbay Jeenbekov bilan uchrashdi

Qirg‘iziston prezidenti Almazbek Atambayev 3-noyabr, juma kuni saylangan prezident Sooronbay Jeenbekov bilan uchrashdi. Bu haqda K-News xabar bermoqda.

Atambayev Jeenbekovni Qirg‘iziston prezidenti lavozimiga saylangani bilan tabrikladi.
“Davlat rahbari ochiq va demokratik ruhda o‘tgan prezidentlik saylovlari qirg‘izistonliklarning Sooronbay Jeenbekovga yuksak ishonchi va undan ko‘p narsalarni kutayotganligidan darak berishini ta’kidladi. Atambayev va Jeenbekov mamlakat ichki va tashqi siyosatining dolzarb masalalarini muhokama qildi”, — deyiladi Qirg‘iziston prezidenti matbuot xizmati xabarida.